钦定古今图书集成/明伦汇编/官常典/第739卷 > 王怀义〈兄博〉
## 钦定古今图书集成/明伦汇编/官常典/第739卷 > 王怀义〈兄博〉

按《祁州志》：“怀义，中山里人。素有胆气，精通射艺。父世
美，授莱阳县丞，适从任。正德六年十月十六日，流贼
攻城，随父守北门，恐害及父，射杀贼首十数馀。贼复
攻东门，又与贼敌甚力。翌日，贼势愈炽，城陷，冒贼锋，
脱父逃难，力战而死。兄博与怀义同守城，亦死焉。”